open-index/open-wikipedia-markdown huggingface dataset:
BWF World Tour

**BWF World Tour** on Kansainvälisen sulkapalloliiton (BWF) järjestämä tason 2 sulkapalloturnaussarja. Se on avoin maailman parhaille pelaajille kaksinpelissä (miehet ja naiset) ja nelinpelissä (miehet, naiset ja sekapelit). Turnaus julkistettiin 19. maaliskuuta 2017 ja alkoi vuonna 2018, jolloin se korvasi BWF Super Seriesin, jota järjestettiin vuosina 2007–2017.

BWF World Tour on jaettu kuuteen tasoon: World Tour -finaalit, Super 1000, Super 750, Super 500 ja Super 300 tässä järjestyksessä (osa HSBC World Touria). Yhdessä toisessa turnauskategoriassa, BWF Tour Super 100 -tasolla, jaetaan myös ranking-pisteitä.

## Lähteet
Last Train Home

**Last Train Home** on Ashborne Gamesin kehittämä ja THQ Nordicin julkaisema strategiapeli. Peli on julkaistu vuonna  Windowsille.

## Pelaaminen
Pelin tavoitteena on kuljettaa joukko Tsekkoslovakialaisia sotilaita takaisin kotimaahan Venäjän sisällissodan keskellä. Peli on yhdistelmä selviytymispeliä ja roolipeliä, jossa on mukana taktisia taisteluja ja historiallinen narratiivi. Tavoite ei ole sodan voittaminen vaan joukkojen kuljettaminen Vladivostokista. Kuljetettavat henkilöt ovat yksilöitä, joilla on kokemustasot ja omat roolit.

Tuottaja Petr Kolarin mukaan pelissä pyrittiin historialliseen totuudenmukaisuuteen, jota vaikeutti väitettyjen tapahtumien varmistaminen. Peliin harkittiin oikeiden henkilöiden tarinoita, mutta tästä luovuttiin, koska heidän jälkeläisensä voisivat suuttua moraalisista valinnoista joita pelissä on tehtävä. Esimerkiksi pelissä voi pelastaa siviilejä, mutta se voi olla myös ansa, jota pelaajan on arvioitava.

## Vastaanotto
Peli sai *[[PC Gamer]]in* arvostelussa arvosanaksi 79/100.

## Lähteet

## Aiheesta muualla
*
Venäjän keisarikunnan opetusministeriö

**Venäjän keisarikunnan opetusministeriö** (myös **kansanvalistusministeriö**, ) oli Venäjän keisarikunnan ministeriö, joka valvoi tiedettä ja koulutusta. Se oli olemassa vuosina 1802–1817 ja 1824–1917. Vuosina 1817–1824 se oli osa uskonto- ja kansanopetusministeriötä.

## Ministerien luettelo

* Pjotr Zavadovski 8. syyskuuta 1802 – 11. huhtikuuta 1810
* Aleksei Razumovski 11. huhtikuuta 1810 - 10. elokuuta 1816
* Aleksandr Golitsyn 10. elokuuta 1816 - 15. toukokuuta 1824
* Aleksandr Šiškov 15. toukokuuta 1824 - 25. huhtikuuta 1828
* Carl Christoph von Lieven 25. huhtikuuta 1828 - 18. maaliskuuta 1833
* Sergei Uvarov 21. maaliskuuta 1833 – 20. lokakuuta 1849
* Platon Širinski-Šihmatov 20. lokakuuta 1849 - 7. huhtikuuta 1853
* Avraam Norov 7. huhtikuuta 1853 - 23. maaliskuuta 1858
* Jevgraf Kovalevski 23. maaliskuuta 1858 - 28. kesäkuuta 1861
* Jevfimi Putjatin 28. kesäkuuta 1861 – 25. joulukuuta 1861
* Aleksandr Golovnin 25. joulukuuta 1861 – 14. huhtikuuta 1866
* Dmitri Tolstoi 14. huhtikuuta 1866 – 24. huhtikuuta 1880
* Andrei Saburov 24. huhtikuuta 1880 - 24. maaliskuuta 1881
* Aleksandr von Nicolay 24. maaliskuuta 1881 – 16. maaliskuuta 1882
* Ivan Deljanov 16. maaliskuuta 1882 – 29. joulukuuta 1897
* Nikolai Bogolepov 12. helmikuuta 1898 - 2. maaliskuuta 1901
* Pjotr ​​Vannovski 24. maaliskuuta 1901 – 11. huhtikuuta 1902
* Grigori Zenger 11. huhtikuuta 1902 – 23. tammikuuta 1904
* Vladimir Glazov 10. huhtikuuta 1904 - 18. lokakuuta 1905
* Ivan Tolstoi 31. lokakuuta 1905 – 24. huhtikuuta 1906
* Pjotr ​​Kaufman 24. huhtikuuta 1906 – 1. tammikuuta 1908
* Aleksand Švarts 1. tammikuuta 1908 - 25. syyskuuta 1910
* Lev Kasso 25. syyskuuta 1910 – 26. marraskuuta 1914
* Pavel Ignatjev 9. tammikuuta 1915 – 27. joulukuuta 1916
* Nikolai Kultšitski 27. joulukuuta 1916 – 28. helmikuuta 1917

## Katso myös

* Venäjän keisarikunnan ministerineuvosto
* Venäjän federaation opetusministeriö

## Lähteet
Metaphor: ReFantazio

**Metaphor: ReFantazio** on Atluksen kehittämä ja Segan julkaisema roolipeli. Peli on julkaistu vuonna  PlayStation 4:lle, PlayStation 5:lle, Windowsille ja Xbox Series X/S:lle.

## Pelaaminen
Peli sijoittuu fantasiamaailmaan, mutta muistuttaa *[[Megami Tensei|Persona]]*-sarjan pelejä, joista ohjaaja Katsura Hashino on ennestään tunnettu. Peli on vuoropohjainen roolipeli, jossa painopiste on tarinassa ja pituutta pelillä on yli 100 tuntia.

## Vastaanotto
Peli sai *[[Game Informer]]in* arvostelussa arvosanaksi 9/10. Arvostelussa kiinnitettiin huomiota pelihahmojen välisiin suhteisiin ja pelin aikana kohdattuihin paikkoihin. Loppuvastustaja sai moitteita ja viimeisen kappaleen venyttäminen.

Peli sai GameSpotin arvostelussa arvosanaksi täydet 10/10.

## Ääninäyttelijät
### Alkuperäiset

### Englanninkieliset

## Lähteet

## Aiheesta muualla
*
Shadow Gambit: The Cursed Crew

**Shadow Gambit: The Cursed Crew** on Mimimi Gamesin kehittämä ja julkaisema reaaliaikainen taktiikkapeli. Peli on julkaistu vuonna  Playstation 5:lle, Windowsille ja Xbox Series X/S:lle.

## Pelaaminen
Peli keskittyy taktiseen joukkojen siirtely ja hiiviskelyyn. Peli kuvataan reaaliaikasille strategiapeleille tyypillisestä näkymästä ja pelissä on ohjattava pientä joukkoa tavoitteeseensa ja takaisin.

## Vastaanotto
Peli sai *[[PC Gamer]]in* arvostelussa arvosanaksi 87/100.

## Lähteet

## Aiheesta muualla
*
Otto Aanmaa

**Otto Aanmaa** on suomalainen säveltäjä, elektronisen musiikin muusikko ja käsityöalan yrittäjä. Hän on tuottanut omaa musiikkia sekä toiminut myös suomalaisten artistien ja yhtyeiden säveltäjänä ja tuottajana, kuten muun muassa yhtyeissä 101 ja 7. taivas. Lisäksi hän on tehnyt televisiosarjoihin musiikkia, kuten muun muassa vuosina 1994–1995 valmistuneeseen  suomalaiseen komediasarjaan *[[Kyllä isä osaa]]*. 

Musiikkityön lisäksi Aanmaa on toiminut myös käsityöalan yrittäjänä. Vuonna 1996 perustettu yritys valmistaa käsityönä laukkuja ja reppuja, jotka valmistetaan Kemiönsaaren Taalintehtaalla. Aanmaan perustama Suomen käsityöyrittäjät (SKYT ry) rekisteröitiin yhdistykseksi vuonna 2015. Kyseinen yhdistys sai alkunsa Aanmaan vuonna 2010 perustamasta Facebook-ryhmästä.

## Lähteet

## Aiheesta muualla
* Otto Aanmaan YouTube-kanava
Late

**Late** on 22. elokuuta 2025 julkaistu suomalaisen heavy rock -yhtyeen Lazy Bonezin viides studioalbumi. Julkaisu on kuusi kappaletta käsittävä EP. Albumin nimikappaleella esiintyy vierailevana artistina Marko Hietala. Hietala on myös osallistunut kappaleen säveltämiseen.

Yhtye julkaisi albumin ainoastaan fyysisenä 200 kappaleen CD-painoksena, joka myytiin loppuun ennakkoon.

Kappaleesta *Late* on julkaistu toukokuussa 2025 Helsingissä kuvattu musiikkivideo.

## Kappaleet

## Singlet
*2015 *[[Lights (Lazy Bonezin kappale)|Lights]]*
*2019 *[[Reborn (Lazy Bonezin kappale)|Reborn]]*

## Kokoonpano
;Yhtye
*Tommi Salmela – laulu
*Jaakko Kauppinen – bassokitara, taustalaulu
*Markku Mähönen – kitara
*Mikko Niiranen – kitara
*Heikki Polvinen – koskettimet
*Topi Kosonen – rummut
*Janne Tolsa – koskettimet

;Vierailevat muusikot
* Marko Hietala – laulu
* Zachary Hietala – kitara
* Pasi Oranen – kitara
* Elmeri Kinnunen – kitara, koskettimet, taustalaulu
* Johanna Korolainen - taustalaulu

;Tuotanto
* Janne Tolsa – äänittäjä, miksaaja, masteroija
* Elmeri Kinnunen – äänittäjä, miksaaja, masteroija
* Marko Hietalan laulut on äänitetty Kuopiossa sekä Espanjassa Torreviejassa.
* Pasi Orasen kitarat äänitetty kotistudiossa Jyväskylässä
* Elmeri Kinnusen osuudet on äänitetty kotistudiossa Kiuruvedellä
* Janne Suhonen – kannet
* Ville Lipiäinen – Marko Hietalan valokuva albumin kannessa

## Lähteet
Venäjän keisarikunnan ministerineuvosto

**Venäjän keisarikunnan ministerineuvosto** (ven. Совет министров Российской империи) oli Venäjän keisarikunnan korkein toimeenpanoelin, joka perustettiin keisarin manifestissa annetulla asetuksella 19. lokakuuta 1905, ministerineuvosto ja sen ministeriöt perustettiin Venäjän keisarikunnan yleiseksi hallinnoksi- ja lainsäädännön toimeenpanovallaksi, jonka kokouksia käytiin miniteriöiden yhteiskokouksissa, minieriöiden päälliköiden johdolla.

## Venäjän keisarikunnan ministerieuvoston ministeriöt
Venäjän keisarikunnan ministeriöt:

* Sisäministeriö
* Valtiovarainministeriö
* Viestintäministeriö
* Ulkoministeriö
* Oikeusministeriö
* Laivaston ministeriö
* Sotaministeriö
* Opetusministeriö
* Keisarillisen hovin ministeriö
* Merenkulkuministeriö
* Kauppa- ja teollisuusministeriö
* Maatalousministeriö (vuoteen 1915 asti maatalouden ja maankäytön ylikuvernööri)
* Valtion valvoja
* Pyhän synodin ylisyyttäjä

## Lähteet
Kauppakeskus Paletti

**Kauppakeskus Paletti** on pieni kauppakeskus Kyyjärvellä. Se sijaitsee valtateiden 13 ja 16 välisen kiertoliittymän tuntumassa.

Heinäkuussa 2024 Kyyjärven kunnan ja Osuuskauppa Keskimaan omistama kauppakeskus vaihtoi omistajaa vain yhden euron kauppahinnalla.

## Liikkeet
* Alko
* Iittala Outlet Kyyjärvi
* Kukka-ja sisustuspuoti Rustiikki
* Kyyjärven Apteekki
* Yhteismyymälä Paletti
* PaaPii
* Marimekko
* Sale
* Ravintola Kyy York

## Lähteet

## Aiheesta muualla
* Kauppakeskus Paletti &ndash; Nopola News
Gambian kansalliskokous

**Gambian kansalliskokous** () on Gambian yksikamarinen parlamentti. Siinä on 58 jäsentä, joista 53 valitaan vaaleilla viiden vuoden välein ja loput viisi ovat presidentin nimittämiä.
## Vaalitapa
Kansalliskokouksen 58 edustajasta 53 valitaan enemmistövaalitavalla yhden edustajan vaalipiireistä. Loput nimittää tasavallan presidentti. Äänioikeusikäraja vaaleissa on 18 vuotta ja ehdokkaiden on oltava 21 vuotta täyttäneitä. Äänestyspakkoa ei ole. Vaaleissa ei ole sukupuoli- tai vähemmistökiintiöitä. 
## Historia
Nykyinen kansalliskokous perustettiin Yahya Jammehin vuonna 1994 tekemän sotilasvallankaappauksen jälkeen. Kolme vuotta myöhemmin järjestetyissä ensimmäisissä vaaleissa hänen puolueensa Isänmaallisen uudelleensuuntautumisen ja rakentavuuden liittouma (APRC) sai suuren enemmistön, jonka se säilytti vuonna 2002. Vuoden 2007 vaaleissa, joihin alle puolet äänioikeutetuista osallistui, APRC sai lähes kaikki paikat. Vuonna 2012 se menetti kannatustaan, mutta kasvatti paikkamääräänsä yhdellä – tämän mahdollistaa käytössä oleva enemmistövaalitapa.

Jammeh hävisi presidentinvaalit vuonna 2016 ja hänet pakotettiin eroamaan. Seuraavan vuoden parlamenttivaaleissa uuden presidentin Adama Barrowin entinen puolue Yhdistynyt demokraattinen puolue (UDP) sai enemmistön paikoista. Vuoden 2022 vaaleissa Barrowin uusi Kansanpuolue nousi äänimäärältään niukasti suurimmaksi, mutta ei saavuttanut paikkaenemmistöä. Sitoutumattomia ehdokkaita valittiin ennätykselliset kaksitoista.
## Työskentely
Kansalliskokouksen säännöllisiä istuntoja järjestetään maalis-, kesä-, syys- ja joulukuussa. Lisäksi ylimääräisiä istuntoja voidaan järjestää milloin vain. Pysyviä valiokuntia on 18.

Kansalliskokouksen säätämät lait menevät presidentin vahvistettavaksi. Mikäli hän kieltäytyy, laki palautuu kansalliskokoukseen uudelleentarkisteltavaksi. Mikäli parlamentti ja presidentti eivät pääse yhteisymmärrykseen, lopullisen päätöksen lain hyväksymisestä tekee perustuslakituomioistuin.

Kansalliskokouksella on rajoittamaton valta päättää valtion budjetista.

Gambian pääministerin ja hallituksen on nautittava kansalliskokouksen luottamusta.
## Lähteet

## Aiheesta muualla
* Kansalliskokouksen verkkosivut
Piikkimakrillikalat

**Piikkimakrillikalat** (Carangiformes) on viuhkaeväisiin kuuluva kalalahko. Lahkon lajeja tavataan kaikista meristä.

## Lajit ja taksonomia
Piikkimakrillikalat on erotettu omaksi lahkokseen molekyylifylogeneettisten tutkimusten perusteella. Eräissä lähteissä lahkoon katsotaan kuuluvaksi viisi tai kuusi heimoa ja noin 160 lajia. Tuoreimpien tutkimusten mukaan lahko on kuitenkin huomattavasti laajempi, ja siihen kuuluu 32 heimoa ja yli 1&nbsp;100 lajia. Alalahkot ovat piikkimakrillikalat (Carangoidei, 4 heimoa), robalokalat (Centropomoidei, 4 heimoa), kirveskalat (Menoidei, 3 heimoa), töyhtökalat (Nematistoidei), 1 heimo), kampelakalat (Pleuronectoidei, 17 heimoa) ja ampujakalat (Toxotoidei, 2 heimoa). Piikkimakrillikalat ovat läheistä sukua yhdyskiduskaloille.

Piikkimakrillikalat ovat ruumiinmuodoltaan usein sukkulamaisia tai kampelakalojen tapauksessa hyvin litteitä ja epäsymmetrisiä. Yhdistäviä tekijöitä ovat muun muassa putkimaisten sierainten rakenne ja pään luuston ja hampaiston yhteiset piirteet.

## Levinneisyys ja elintavat
Piikkimakrillikaloja tavataan maailmanlaajuisesti. Suurin osa niistä on mereisiä lajeja, mutta esimerkiksi ampujakaloja ja robalokaloja esiintyy makeissa vesissä. Kampelakaloja lukuunottamatta piikkimakrillikalat ovat usein voimakkaita ja nopeita uimareita.

## Lähteet
Anton Johansson

**Anton Johansson** (s. 1994) on ruotsalainen suunnistaja. MM-kilpailuissa hän saavutti pronssia keskimatkalla Kuopion MM-kilpailuissa 2025. EM-kilpailuissa hän saavutti hopeaa keskimatkalla Rakveren EM-kilpailuissa 2022. Sama tulos on myös hänen paras sijoituksensa yksittäisessä suunnistuksen maailmancupin osakilpailussa. Nuorten MM-kilpailuissa hän saavutti kaksi maailmanmestaruutta, kaksi hopeaa ja yhden pronssin. Seuratasolla hän edustaa OK Orionia.

## Lähteet
Botnia Paradise

**Botnia Paradise** on musikaali, jonka on tehnyt ja jossa esiintyy suomenruotsalainen huumoriryhmä Kaj. Musikaali kuvaa elämää Itämeren laivoilla sekä henkilökunnan että matkustajien näkökulmasta. Botnia Paradise on ”Itämeren halvin risteilyalus”, vuonna 1972 rakennettu ruostepaatti, jonka kapteeni on myynyt kaiken turvallisuusvarustuksen, mukaan lukien pelastusveneet ja pelastusliivit, rahoittaakseen henkilökunnan juhliin erilaisia tarvikkeita. Poikamiehet Dan-Ole ja Bertel nousevat laivaan etsiäkseen naisseuraa.

Musikaali on Kaj'n toinen musikaali Wasa Teaterissa Gambämarkin jälkeen. Musikaali on teatterin historian menestynein, sillä sitä kävi katsomassa 27 472 katsojaa enemmän kuin Colorado Avenue vuonna 1999 (27 444 katsojaa), Sound of Music vuonna 1994 (25 355 katsojaa) ja Gambämark vuonna 2018 (23 341 katsojaa).

## Roolit
*Jakob Norrgård – **Benjamin**, nuori mies, joka etsii suuntaa ja paikkaansa elämässä. Hänellä on sama nimi kuin Benjamin Ingrosso, ja artistiura Ruotsissa on hänen suurin haaveensa, koska hän on kasvanut Ruotsin tv:n, Melodifestivalenin ja Allsång på Skansenin parissa. Puhuu huonosti suomea. On *Linda Q:n* fanipoika; Linda vastaa laivan viihteestä.
*Kevin Holmström – **Dan-Ole**, linnuista kiinnostunut poikamies, Pohjanmaan Stig-Helmer Olsson (*Sällskapsresan*), pukeutuu shortseihin ja kantaa kiikaria, asuu äitinsä luona.
*Axel Åhman – **Bertel**, Dan-Olen paras ystävä, yrittäjä ja raitistunut peliriippuvainen, Pohjanmaan Ole Bramserud
*Johan Aspelin – kapteeni Juha-Mika "**Kossu**" Koskiniemi (*Kossu* on slangi-ilmaus Koskenkorva-viinalle)
*Carola Sarén – **Sinikka**, risteilyemäntä, joka selvittää kaikenlaiset ongelmat (jotka kapteeni usein aiheuttaa); keittää pontikkaa (muscha, kotitekoinen viina) tulojen kasvattamiseksi, hallitsee Heimlichin otteen, varastaa polttoainetta Viking Amorellasta
*Jonas Bergqvist – kovanaama **Tuplajuusto**, suomalais- ja Närpiölähtöinen moottoripyöräilijä, jolla on kova luonne mutta pehmeä puoli – rakastaa romantiikkaa ja runoutta
*May Schjörlien, Riikinruotsalainen schlager-diiva **Linda Q**, joka vastaa "maailmanluokan" viihteestä laivalla, nostattaa eurodance-tunnelmaa
*Mathilda Kruse, lastenkerhon vetäjä, Benjamins laulutaitoinen kollega ja uusi rakkaus **Julia**
*Tove Qvickström, **Eva-Lisa**, lintuharrastaja ja käytännöllisesti pukeutuva nainen, Dan-Olen naispuolinen vastine
*Markus Lytts, laivan trubaduuri, **kertoja**

## Lähteet
Glock-veitsi

**Glock-veitsi** () on itävaltalaisen Glockin suunnittelema ja valmistama sotilasveitsi. Se sopii myös Steyr AUG -rynnäkkökiväärin pistimeksi. Veitsestä on kaksi versiota: **Feldmesser 78** ja **Feldmesser 81**.

## Historia
Itävaltalainen muovi- ja metallialan yritys Glock kehitti sotilasveitsen alun perin Itävallan asevoimille. Glock valmisti erilaisia välineitä muovista, ja päätti vuonna 1976 liittyä mukaan asevoimien kilpailuun veitsestä, jota voi käyttää Steyr AUG -rynnäkkökiväärin pistimenä. Glockin kestävä mutta suhteellisen kevyt ja edullinen veitsi voitti kilpailun, ja armeija tilasi 25&nbsp;000 Feldmesser 78:ksi nimettyä veistä. Glockista tuli myöhemmin asealan suuryhtiö polymeerirunkoisten pistooliensa myötä. Veitsistä on tullut suosittuja, ja niitä on joidenkin sotilasyksiköiden käytössä eri maissa. Veitsiä myydään myös kuluttajille esimerkiksi retkeilykäyttöön. Veitsiä on kutsuttu kestäviksi ja käytännöllisiksi mutta kevyiksi. FM 78 -veitsestä julkaistiin 40-vuotisjuhlaerä vuonna 2018.

## Suunnittelu
Glock-veitsien terät ovat elektroforeettisesti pinnoitettua HRC 55 -vahvuuden terästä. Veitsien kahvat ovat polymeeriä, ja niitä on muutamaa väriä (musta, oliivinvihreä, harmaa, vaaleanruskea). Tuppi on myös polymeeriä ja kahvan kanssa samaa väriä. Veisen kahvan päässä on muovinpalalla peitetty kolo, johon AUG-kivääri liitetään, kun veistä käytetään sen pistimenä. Väisti toimii pullonavaajana. Veitsi soveltuu myös heittämiseen.

Veitsestä on kaksi mallia: FM 78 ja FM 81. 78 on perinteinen kenttäveitsi, jonka terä on 165 millimetriä pitkä ja 5&nbsp;mm paksu. Veitsi on kokonaisuudessaan 290&nbsp;mm pitkä ja painaa 206 grammaa. 81 on selviytymisveitsi, jonka terän selkäpuolella on sahanterä. Sahanterä laajentaa käyttökohteita, esimerkiksi mahdollistaa puun sahaamisen. Veitsen ulkomitat ovat 78:n kanssa samat, mutta veitsi painaa 202&nbsp;g.

## Lähteet

## Aiheesta muualla
* Glockin sivuilla
Newfoundland Regiment

**Newfoundland Regiment** on kanadalainen juniorijääkiekkojoukkue. Joukkue pelaa Ligue de hockey junior majeur du Québecissa eli LHJMQ:ssa. Joukkueen kotiareena on Mary Brown's Centre St. John’sissa, Newfoundland ja Labradorin provinsissa.

## Joukkue

*Lähde: EliteProspects*

## Valmennus & Joukkueenjohto
* **Päävalmentaja & Toimitusjohtaja:** Gordie Dwyer 
* **Apuvalmentaja:** 
* **Apuvalmentaja:** 
* **Maalivahtivalmentaja:** 
* **Videovalmentaja & Jääkiekkotoiminnanjohtaja:** Matthew Smith 
* **Fysiikkavalmentaja:** 
* **Huoltopäällikkö:** Tyler Jay 
* **Puheenjohtaja:** Glenn Stanford 

*Lähde: EliteProspects*

## Lähteet

## Aiheesta muualla
* Newfoundland Regimentin verkkosivut 
* Newfoundland Regimentin EliteProspects sivut
Miesten Superpesiksen kausi 2025

**Superpesiksen kausi 2025** on Suomen pesäpallon pääsarjan Superpesiksen 36. kausi.

## Joukkueet

Lähteet: 

## Runkosarja

## Ylemmät pudotuspelit

### Puolivälierät

### Välierät

### Pronssiottelu

### Loppuottelu

## Alemmat pudotuspelit

### Putoamiskarsinta

### Superpesis-karsinta

## Lopulliset sijoitukset

## Lähteet

* Superpesis Oy *superpesis.fi*
* Pesistulokset *pesistulokset.fi*

### Viitteet
Colonia (Mikronesian liittovaltio)

**Colonia** on Mikronesian federaatioon kuuluvan Yapin osavaltion pääkaupunki, joka sijaitsee samannimisen saaren itäisellä rannalla. Espanjalaiset siirtomaaisännät perustivat lähetysaseman Coloniaan vuonna 1885.

Vuoden 2010 väestönlaskennassa kaupungin väkiluku oli 3126. Kaupungista löytyy pankkeja, kauppoja, ravintoloita, hotelleja ja sairaala.

## Lähteet
Good News

**Good News** on yhdysvaltalaisen räppäri Megan Thee Stallionin esikoisalbumi, joka julkaistiin 20. marraskuuta 2020. Albumilla vierailee DaBaby, City Girls, Lil Durk, SZA, Popcaan, Mustard, Big Sean, 2 Chainz, Young Thug ja Beyoncé. 

*Good News* sai laajasti ylistystä ja kriitikot kehuivat Megan Thee Stallionin räppien nokkeluutta ja vetovoimaa. Albumilta julkaistiin neljä singleä ”Girls in the Hood”, ”Don’t Stop” Young Thugin kanssa, ”Body” ja ”Cry Baby” DaBabyn kanssa. Albumilla on myös ”Savage” -kappaleen remix *[[Suga (EP)|Suga]]* -EP:ltä. Kappaleella vierailee Beyoncé ja siitä tuli Meganin ensimmäinen Billboard Hot 100 -listan ykkössijan saavuttanut kappale. 

*Good News* debytoi Yhdysvaltain Billboard 200 -listan sijalla kaksi.

## Kappaleet
# 
# 
#  
#  
# 
#  
#  
# 
# 
# 
#  
#  
# 
# 
#  
# 
#  

## Lähteet
Tuʻimala Kaho

**Tuʻimala Kaho** (17. huhtikuuta 1939 – 14. lokakuuta 2023 Nukuʻalofa) oli tongalainen laulaja ja lauluntekijä.

Kaho syntyi muusikkoperheeseen ja aloitti varhain laulamisen. Lisäksi hän oppi sukulaisiltaan tanssia. Ensimmäinen Kahon säveltämä kappale oli “Taumaia ke ke ‘iloa”, jonka hän teki 18-vuotiaana. Hänen yleensä akustisella kitaralla säestetyt laulunsa tulivat suosituiksi radion välityksellä ja niistä tehtiin levytyksiä. Hänen lauluistaan julkaistiin pianosäestykselle laadittu nuottikokoelma *Songs of Love* (Vava’u Press, 1998). Kaho ohjeisti vuonna 2008 kuningas George Tupou V:n kruunajaisissa tanssinutta naisten lakalaka-seuruetta. Hän sai George Tupou V:ltä Kuningatar Salote Tupou III:n ritarikunnan jäsenen arvon.

Kaho kuoli 84-vuotiaana kotonaan pitkään sairastettuaan. Hänellä oli monia lapsia.

## Lähteet
Nadine Riesen

**Nadine Riesen** (s. 11. huhtikuuta 2000 Sankt Gallen) on sveitsiläinen jalkapalloilija, pelipaikaltaan puolustaja. Hän on pituudeltaan 168-senttimetrinen. Hän edustaa saksalaisseura Eintracht Frankfurtia ja on pelannut Sveitsin naisten maajoukkueessa vuodesta 2019.

Riesen edusti Sveitsin Superliigassa FC Sankt Gallenia, kausina 2019–2021 BSC YB:tä ja elokuuhun 2023 saakka FC Zürichiä. Tämän jälkeen hän on pelannut Eintracht Frankfurtissa kahden kauden aikana 26 Bundesliigan ottelua.

Riesen on pelannut Sveitsin naisten maajoukkueessa 9. heinäkuuta 2025 mennessä 32 maaottelua ja tehnyt niissä kaksi maalia, huhtikuussa 2024 EM-karsintaottelussa Azerbaidžania ja heinäkuussa 2025 EM-kilpailujen alkulohko-ottelussa Norjaa vastaan. Riesen pelasi EM-kilpailuissa 2022 yhden ottelun päästyään siinä vaihdosta kentälle. MM-kilpailuissa 2023 hän tuli ensimmäisessä ottelussa vaihdosta kentälle ja pelasi avauskokoonpanossa loput kolme ottelua.

## Lähteet
Konneveden paloasema

**Konneveden paloasema** toimii Konnevedellä osoitteessa Palotie 2. Se toimii Keski-Suomen pelastuslaitoksen alaisuudessa. Paloasemalla toimii PVPK, Konneveden Palomiehet ry. 

## Lähteet

## Katso myös

* Keski-Suomen pelastuslaitos (verkkosivut)
Smilla Vallotto

**Smilla Vallotto** (s. 23. maaliskuuta 2004 Geneve) on sveitsiläinen jalkapalloilija, pelipaikaltaan keskikenttäpelaaja. Hän on pituudeltaan 172-senttimetrinen. Hän edustaa heinäkuusta 2025 alkaen saksalaisseura VfL Wolfsburgia ja on pelannut Sveitsin naisten maajoukkueessa vuodesta 2023.

Vallotto pelasi Norjan juniorisarjoissa ja aloitti pääsarjauransa norjalaisseura Stabækissä. Hän edusti Ruotsin pääsarjan Hammarbytä kausina 2023–2025. Hän siirtyi kesällä 2025 Saksan Bundesliigan VfL Wolfsburgiin.

Vallotto on pelannut Sveitsin naisten maajoukkueessa 9. heinäkuuta 2025 mennessä 25 maaottelua ja tehnyt niissä kolme maalia, huhtikuussa 2024 EM-karsintaottelussa Azerbaidžania, huhtikuussa 2025 Kansojen liigan ottelussa Islantia ja kesäkuussa 2025 ystävyysottelussa Tšekkiä vastaan.

## Lähteet
Bättre Folk

**Bättre Folk** on vuosittain heinäkuussa Hailuodon Marjaniemessä järjestettävä festivaali, joka tuo esiin uutta musiikkia ja indiemusiikkia. Tapahtuma järjestettiin ensimmäisen kerran vuonna 2011. Sen perusti Aki Roukala. Musiikin lisäksi Bättre Folk -festivaalissa on painotettu kirjallisuutta.

Bättre Folk peruuntui covid-19-pandemian takia vuonna 2020. Vuonna 2021 esiintyjiin kuuluivat Maustetytöt, Vesta, Jesse Markin, Ruusut, Chisu ja Samuli Putro. Vuonna 2023 yksi pääesiintyjistä oli J. Karjalainen. Vuonna 2024 tapahtumaan ei sisällytetty kirjallisuusohjelmaa. Esiintyjien joukossa olivat tuolloin Pariisin Kevät, Vesta, Antti Autio, Egotrippi, Jesse Markin, Rebekka Holi, Hassan Maikal ja Iiris Tuononen. Bättre Folk -festivaalin kesän 2025 esiintyjiksi valittiin muiden muassa Olavi Uusivirta, Pehmoaino, Jaakko Kulta, Litku Klemetti ja Ege Zulu.

Paavo J. Heinonen on toiminut Bättre Folk -festivaalissa juontajana.

## Lähteet
Satulasarvikki

**Satulasarvikki** (*Walckenaeria atrotibialis*) on riippuhämähäkkien heimoon Linyphiidae kuuluva pienikokoinen laji. Sen jalat ovat muuten oranssit, mutta ainakin kahden ensimmäisen jalkaparin sääret ovat usein mustat.

Satulasarvikki elää maanpinnan tuntumassa ja pärjää monenlaisissa elinympäristöissä. Sitä tavataan kaikkialla Suomessa, mahdollisesti pohjoisinta Lappia lukuun ottamatta.

Koiraan pituus on 2,0–2,4&nbsp;mm ja naaraan 2,2–3,0&nbsp;mm. Hämähäkkien pituus mitataan ilman jalkoja.

## Lähteet

## Aiheesta muualla
* UniProt: Taxonomy - ''Walckenaeria atrotibialis'' 
* Global Biodiversity Information Facility (GBIF): ''Walckenaeria atrotibialis''
Iman Beney

**Iman Beney** (s. 23. heinäkuuta 2006 Yverdon-les-Bains) on sveitsiläinen jalkapalloilija, pelipaikaltaan hyökkääjä. Hän on pituudeltaan 160-senttimetrinen. Hän edustaa heinäkuusta 2025 alkaen Englannin Superliigan Manchester Cityä ja on pelannut Sveitsin naisten maajoukkueessa kesäkuusta 2023 alkaen.

Beney edusti Sveitsin Superliigassa BSC YB:tä. Kaudella 2024–2025 hän voitti Sveitsin liigamestaruuden, ja hänet nimettiin liigan tähdistöjoukkueeseen. Hän siirtyi kesällä 2025 englantilaisseura Manchester Cityyn nelivuotisella sopimuksella.

Beney on pelannut Sveitsin naisten maajoukkueessa 9. heinäkuuta 2025 mennessä 13 maaottelua tekemättä maaleja.

## Lähteet
King Arthur: Knight's Tale

**King Arthur: Knight's Tale** on Neocoregamesin kehittämä ja julkaisema taktinen roolipeli. Peli on julkaistu ennakkojulkaisuna vuonna  Windowsille, ja täytenä versiona vuonna 2022. Peli on julkaistu vuonna 2024 PlayStation 5:lle ja Xbox Series X/S:lle.

Pelille on julkaistu itsenäisesti pelattava laajennusosa *[[King Arthur: Legion IX]]* vuonna 2024.

## Pelaaminen
Peli kertoo synkän fantasiatarinan, jossa Mordred ja kuningas Arthur ovat kuolleet. Peli on taktinen roolipeli, jolla on pituutta 70 &ndash; 100 tuntia.

## Vastaanotto
Peli sai IGN:n arvostelussa arvosanaksi 7/10.

## Lähteet

## Aiheesta muualla
*
Elbridge Colby

**Elbridge A. Colby** on yhdysvaltalainen virkamies. Hän johti kansallisen puolustusstrategian kehittelyä Donald Trumpin ensimmäisessä hallinnossa vuonna 2018. Hänet valittiin Trumpin toisessa hallinnossa puolustusministeriön alivaltiosihteeriksi.

Colby valmistui Harvard Collegesta ja Yale Law Schoolista. Hän oli mukana perustamassa The Marathon Initiative -ajatushautomoa. Colbyn kirja *The Strategy of Denial: American Defense in an Age of Great Power Conflict* (2021) nimettiin *[[The Wall Street Journal]]issa* yhdeksi vuoden kymmenestä parhaasta kirjasta. Se on käännetty monille kielille. Heinäkuussa 2025 *[[Politico (Yhdysvallat)|Politicossa]]* syytettiin Colbya muun muassa Ukrainan tukemista koskevista omavaltaisista päätöksistä, jotka olivat herättäneet ärtymystä sekä Trumpin hallinnon sisällä että liittolaismaissa.

## Lähteet
Rossinkylä

**Rossinkylä** (joskus myös **Kella**) on kylä Konneveden kunnan eteläosassa, Liesveden ja Ukonjärven rannoilla. Kylän läpi kulkee yhdystie 16670 kirkonkylän läheltä Hankasalmen Kärkkäälään.

Rossinkylä ei ole ollut erillinen rekisterikylä, vaan osa Kärkkäiskylää. Kylässä on ollut oma koulu vuosina 1923–1965, minkä jälkeen se on kuulunut Sirkkamäen koulupiiriin. Nykyään Rossinkylää voidaan pitää laajemman Sirkkamäen osana kunnan myöhemmän koulu- ja vaalipiirijaon perusteella.

## Maantiede
Rossinkylän alue on luokiteltu maakunnallisesti arvokkaaksi maisema-alueeksi, jonka pinta-ala on 625 hehtaaria. Rajattu alue kattaa Liesveden Kellanlahden ja Ukonjärven ympäryksen, joiden ympärillä kylän peltomaat ovat, sekä Kellanvirran Kellankosken, jossa on vuonna 1929 perustettu voimalaitos. Etelässä maisema-alue rajautuu jyrkkiin mäkiin. 

## Historiaa
Rossinkylän ensimmäinen tila perustettiin vuonna 1640 kruununtorppana. Tilaa asutti kruununvouti Ambrosius, jonka nimen kansanomaiseen muotoon kylännimi ja sukunimi Rossi perustuvat. Isonjaon aikana 1700-luvun loppupuolella Rossin talo jakautui kolmeen osaan, joista kaksi jäi vanhalle paikalle ja kolmas siirrettiin Haapamäkeen. Puttolan-Rossin jakokunnan takamaille perustettiin lisäksi kaksi uudistilaa: Orimäki eteläosaan ja Mustalahti ulkopalstalle Pukaran itärannalle. Rossin kantatalo on tunnettu myöhemmin Jokelana.

Siikakosken eteläpuoli eli Rossinkylän, Sirkkamäen ja Töhkerönmäen alue oli 1800- ja 1900-lukujen vaihteessa muusta silloisesta Rautalammista syrjässä, vaikka 1890-luvulla kosken ylitse rakennettiin silta. Syrjäisyytensä vuoksi seudun kylät ovat muodostaneet yhtenäisen toiminta-alueen, johon on toisinaan luettu myös Lummukankylä ja Pirttimäki. Konneveden kunta erosi Rautalammista vuonna 1922.

## Kansakoulu
Kellankosken kouluna tunnettu kansakoulu aloitti toimintansa Rossinkylän Jokelan talossa vuonna 1921. Koulurakennus valmistui vuonna 1923. Kellankosken koulupiiri lakkautettiin vuonna 1965 ja suurin osa sen alueesta liitettiin Sirkkamäen koulupiiriin lukuun ottamatta Kellanvirran länsipuolista aluetta, joka siirrettiin kirkonkylän piiriin. 

Konneveden seurakunta osti koulurakennuksen vuonna 1978 ja perusti sinne Ahoniemen leirikeskuksen. Vuonna 2023 Laukaan seurakunta myi leirikeskuksen.

## Lähteet
* 
* 
### Viitteet
I Do Not Want What I Haven’t Got

**I Do Not Want What I Haven’t Got** on Sinéad O’Connorin studioalbumi, joka ilmestyi vuonna 1990. Albumilla on muun muassa suureksi hitiksi noussut cover-versio Princen kappaleesta ”Nothing Compares 2 U”. Albumia on myyty yli seitsemän miljoonaa kappaletta, ja se sai neljä Grammy-ehdokkuutta. Albumi voitti Grammyn parhaan vaihtoehtoalbumin sarjassa, mutta protestina musiikkiteollisuuden kaupallisuudelle O’Connor kieltäytyi vastaanottamasta palkintoa.

## Kappaleet

Kappale ”I Am Stretched on Your Grave” perustuu alun perin iirinkieliseen runoon ”Táim sínte ar do thuama”. Sen taustalla on käytetty samplea James Brownin kappaleesta ”Funky Drummer”.

## Muusikot

* Sinéad O’Connor - laulu, akustinen ja sähkökitara, kosketinsoitin, lyömäsoittimet, rumpukone
* John Reynolds - rummut 
* Andy Rourke - bassokitara 
* Steve Wickham - viulu 
* Marco Pirroni - sähkökitara
* Dave Munday - akustinen kitara ja piano 
* Jah Wobble - bassokitara 
* Gota Yashiki - ohjelmointi, sampleri, syntetisaattori, rumpukone, kosketinsoitin, hi-hat ja symbaalit (kappale 6)
* Nick Ingmanin johtama orkesteri - jousisoittimet (kappaleet 1 ja 3)

### Tuotanto

* tuottaja: Sinéad O’Connor, paitsi kappale 6 Sinéad O’Connor ja Nellee Hooper
* äänittäjä: Chris Birkett, paitsi kappale 3 Chris Birkett ja Sean Devitt

## Lähteet
Grönlannin parlamenttivaalit 2025

**[[Grönlanti|Grönlannin]] vuoden 2025 parlamenttivaalit** järjestettiin 11. maaliskuuta. Niissä valittiin 31 edustajaa itsehallintoalueen parlamenttiin seuraavaksi neljäksi vuodeksi.

## Tulokset

Lähde:

## Lähteet
Udsholt Strand

**Udsholt Strand** on taajama Gribskovin kunnassa Tanskassa. Taajamassa oli 952 asukasta vuoden 2025 alussa.

## Väestökehitys

## Lähteet

## Aiheesta muualla
Gedser

**Gedser** on taajama Guldborgsundin kunnassa Tanskassa. Taajamassa oli 632 asukasta vuoden 2025 alussa.

Gedser on Tanskan eteläisin asuinalue.

## Väestökehitys

## Lähteet

## Aiheesta muualla
Lassen

**Lassen** on seuraavien tanskalaisten henkilöiden sukunimi:

* Eduard Lassen (1830–1904), säveltäjä ja kapellimestari
* Matias Lassen (s. 1996), jääkiekkoilija
* Mogens Lassen (1901–1987), arkkitehti
* Stefan Lassen (s. 1985), jääkiekkoilija
* Tue Lassen (s. 1985), suunnistaja.
Bornholms Tidende

**Bornholms Tidende** on tanskalainen vuonna 1866 perustettu sanomalehti, joka ilmestyy Bornholmin saarella.
## Lähteet

## Aiheesta muualla
* Lehden verkkosivut
Mogens Lassen

**Mogens Lassen** (20. helmikuuta 1901 Kööpenhamina – 14. joulukuuta 1987) oli tanskalainen funktionalistinen arkkitehti. Hän opiskeli Kuninkaallisen taideakatemian arkkitehtikoulussa 1919–1923 ja asui 1920-luvun lopulla Pariisissa, missä hän tutustui Le Corbusier’n ajatuksiin. Lassen suunnitteli muun muassa asuintaloja, joissa hän piti tärkeänä luonnollisen valon mahdollisimman tehokasta hyödyntämistä. Lisäksi hän muotoili kalusteita.

Myös Lassenin veli Flemming Lassen oli arkkitehti.

## Kuvia

Mogens Lassen - Systemhuset.jpg|Asuinkerrostalo Gentoftessa.
Bakkedal 7.JPG|Bakkedal 7, Gentofte.
Sølystvej 5 - 01.jpg|Sølystvej 5, Gentofte.

## Lähteet

## Aiheesta muualla
4544 Xanthus

**4544 Xanthus (1989 FB)** on keskikokoinen Maan lähelle tuleva asteroidi, joka luokitellaan Apollo-asteroideihin. Asteroidin kiertorata leikkaa Maan kiertoradan ja ohittaa Maan lähimmillään 0,17 astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta 0,78 astronomisen yksikön päässä ja etäisimmillään 1,30 astronomisen yksikön päässä. Asteroidi on läpimitaltaan noin . Pyörähdysaika akselin ympäri on . 

## Lähteet
Ghanan parlamentti

**Ghanan parlamentti** () on Ghanan yksikamarinen parlamentti. Sen 276 jäsentä valitaan enemmistövaaleilla neljän vuoden välein. 

## Vaalitapa
Parlamentin jäsenet valitaan enemmistövaalitavalla yhden edustajan vaalipiireistä neljän vuoden välein. Äänestysikäraja on 18 vuotta ja ehdokkailta vaaditaan 21 vuoden ikä. Äänestyspakkoa ei ole.
## Historia

Ensimmäinen Ghanan lainsäädäntöelin oli vuonna 1850 perustettu Kultarannikon lainsäädäntöneuvosto, jonka tehtävä oli toimia siirtomaahallinnon neuvoa-antavana elimenä. Sen ensimmäiset vaalit järjestettiin vuonna 1925, ja enemmistö paikoista tuli vaaleilla valittaviksi 1946. Kun Ghana itsenäistyi vuonna 1957, se otti uuteen parlamenttiinsa mallia Yhdistyneen kuningaskunnan alahuoneesta. Seuraavina vuosikymmeninä Ghana oli vuoroin parlamentaarinen demokratia ja vuoroin sotilasdiktatuuri. Lopulta demokratiaan palattiin pysyvästi 1990-luvun alussa.

Enemmistövaalitavan vuoksi Ghanan parlamentissa on pitkään ollut kaksi suurta puoluetta, sosiaalidemokraattinen National Democratic Congress (NDC) ja keskusta-oikeistolainen New Patriotic Party (NPP). Muut puolueet ovat 2000-luvulla saaneet vain yksittäisiä paikkoja. NPP oli vallassa vuosina 2000–2008, NDC 2008–2016 ja NPP jälleen 2016–2024. Vuoden 2020 vaaleissa molemmat saivat yhtä paljon paikkoja, mutta ainoa sitoutumaton edustaja liittyi NPP:hen. Vuoden 2024 vaaleissa NDC otti suuren vaalivoiton, koska äänestäjät olivat tyytymättömiä maan talouteen. Sitä olivat koetelleet sekä koronaviruspandemia että Venäjän Ukrainassa käymän sodan aiheuttama epävakaus maailmantaloudessa.

## Työskentely
Säännöllisiä täysistuntoja järjestetään lokakuusta heinäkuuhun. Myös kesätauolla voidaan järjestää ylimääräisiä istuntoja. Pysyviä valiokuntia on 31.

Parlamentin hyväksymät lait menevät presidentin vahvistettavaksi. Jos hän kieltäytyy, aloite palautuu parlamentin tarkasteltavaksi ja se voidaan hyväksyä ilman presidentin vahvistusta kahden kolmasosan enemmistöllä.

Valtionbudjettia käsitellessään parlamentti voi vain vähentää menoja tai tuloja, ei lisätä niitä.

## Lähteet

## Aiheesta muualla

* Parlamentin verkkosivut
Ngerchelchuus

**Ngerchelchuus** on Palaun korkein vuori, joka sijaitsee Babeldaobin saarella Ngardmaun ja Ngaremlenguin osavaltioiden rajalla.

## Maantieteellinen sijainti ja ominaisuudet
Ngerchelchuus sijaitsee Babeldaobin saarella, joka on osa Mikronesian saaristoa ja kuuluu laajempaan Filippiinienmereen liittyvään tektoniseen alueeseen. Vuori on maantieteellisesti eristäytynyt, sillä lähin korkeampi huippu sijaitsee yli 860 kilometrin päässä lounaassa. Kyseessä on loivasti kohoava mäki, jota ympäröi trooppinen sademetsä. Alueella vallitsee vaihteleva maasto, ja vuoren juurelta löytyy Mikronesian korkein vesiputous, Ngardmaun vesiputous. Sen korkeus ja prominenssi ovat molemmat 242 metriä, mikä tekee siitä maan korkeimman kohdan.

## Maisemat ja luonto
Ngerchelchuusin maisemaa hallitsevat rehevä trooppinen viidakko ja huipulta avautuvat laajat panoraamanäkymät ympäröiville saarille ja merelle, mikä tekee siitä suositun retkikohteen. Alueella on merkitty vaellusreitti huipulle, ja matkalla voi nähdä vesiputouksia sekä alueelle ominaista kasvillisuutta ja eläimistöä. Sääolosuhteet ovat trooppiset, ja alueella voi esiintyä sateita ja voimakkaita tuulia.

## Nimet ja merkitys
Vuori tunnetaan myös nimillä Makelulu Mountain, Makeruru Mountain, Mount Makelulu, Mount Ngerekelehuus ja Top of Palau State. Se mainitaan useissa kansainvälisissä vuori- ja huippuluetteloissa, mikä korostaa sen merkitystä Palauan maantieteellisenä kohteena.

## Lähteet
Aleph (psykedeeli)

**Aleph** eli **Aleph-1**, joka tunnetaan myös nimillä **DOT**, **para-DOT** tai **4-metyylitio-2,5-dimetoksiamfetamiini**, on amfetamiini- ja DOx-ryhmiin kuuluva psykedeelinen päihde.

## Lähteet
211 Isolda

**211 Isolda (A879 XA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,57 astronomisen yksikön ja etäisimmillään 3,52 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidin spektrityyppi on C- tai Ch-luokkaa (SMASSII).

## Lähteet
Malakal (saari)

**Malakal** on pieni saari, joka sijaitsee Kororin osavaltiossa Palaussa.

Saarella on useita nimiä, kuten Amalakell, Malaccan, Marakaru ja Ngemelachel. Sen maantieteelliset koordinaatit ovat noin 7°19'53" pohjoista leveyttä ja 134°27'7" itäistä pituutta, ja sen korkeus merenpinnasta on noin 124 metriä. Saari sijaitsee Filippiinienmeren litosfäärilaatalla osana Yap Forearc -geologista muodostumaa Euraasian laatan läheisyydessä. Ilmasto saarella on trooppinen sademetsäilmasto (Köppen-luokitus Af). Malakal on hallinnollisesti osa Kororin osavaltiota, jossa asuu noin 60 % Palaun väestöstä.

## Sijainti ja infrastruktuuri
Malakal sijaitsee Kororin kaupungin lounaispuolella ja on yhdistetty siihen sillalla. Saarella sijaitsee Malakalin satama, joka on Palaun pääsatama ja sijaitsee lähellä Kororia. Satamassa on kaksi päälaituria, jotka palvelevat enintään noin 160 metriä pitkiä aluksia, ja sen tavaraliikenne koostuu pääasiassa konttilastista, noin 200–400 konttia kuukaudessa. Saarella on myös kalastus- ja merenelävien viljelykeskus, ravintoloita, kauppoja, lomakeskus ja moskeija. Lisäksi saarella sijaitsee Palaun korkeimman oikeuden rakennus, eri maiden suurlähetystöjä, sairaala, kouluja ja viestintäinfrastruktuuria, kuten telekommunikaatiotorni. Malakal on keskeinen osa Kororin aluetta sekä logistisesti että hallinnollisesti.

## Luonto ja aktiviteetit
Saaren ympärillä on koralliriuttoja ja monimuotoista vedenalaista elämää, mikä tekee siitä suositun kohteen snorklaukseen ja sukeltamiseen. Malakal tarjoaa myös mahdollisuuksia rantaelämään, luontoaktiviteetteihin ja rauhallisiin kävelyihin vähäisen liikenteen ja kauniin ympäristön vuoksi Saarella on paikallista kulttuuriperintöä, ja se toimii yhteyskohtana läheisille nähtävyyksille, kuten Omis-luolalle Kororin saarella. Malakalille pääsee Kororin kautta eri kulkuvälineillä, ja alueella on majoitus- ja retkivaihtoehtoja.

## Lähteet
136795 Tatsunokingo

**136795 Tatsunokingo (1997 BQ)** on pieni Maan lähelle tuleva asteroidi, joka luokitellaan Apollo-asteroideihin. Asteroidi on mahdollisesti vaarallinen koska sen kiertorata leikkaa Maan kiertoradan ja ohittaa Maan lähimmillään 0,04 astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta 0,91 astronomisen yksikön päässä ja etäisimmillään 2,58 astronomisen yksikön päässä. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Pyörähdysaika akselin ympäri on . 

Tatsuno Kingo (1854–1919) oli japanilainen arkkitehti.

## Lähteet
Elea (nimi)

**Elea** on naisen etunimi, alkujaan lyhentymä nimestä Eleanor. Eleanor taas on muunnos arabiankielisestä nimestä Ellinor, joka merkitsee "Jumala on valoni". Espanjassa nimi omaksuttiin jo 1000-luvulla maureilta, ja seuraavalla vuosisadalla se tuli käyttöön myös Englannin kuningashuoneessa.

Suomessa nimi Elea on yleistynyt vasta 2000-lluvulla. Vuoden 2000 alusta heinäkuuhun 2025 mennessä se on annettu 1547 henkiölle. 1990-luvulla syntyneitä Elea-nimisiä on seitsemän, ennen vuotta 1990-syntyneitä vain muutama. Nimi lisättiin suomalaiseen almanakkaan vuonna 2025, ja nimipäivä on 11. heinäkuuta, kuten myös samaa alkuperää olevan Eleonooran.

## Lähteet
Tylihul

**Tylihul** voi tarkoittaa seuraavia asioita:

* Tylihul tai Tylihuljoki, myös on Ukrainassa Mustanmeren alangolla Odessan piirissä, Odessan alueella virtaava ja Mustaanmereen päättyvä pieni joki. 

* Tylihulin estuaari tai Tylihulin limaani on Tylihuljoen uomaan muodostunut suistoalue lähellä Mustanmeren luoteista rannikkoa, Odessan piirissä, Ukrainassa.

* Tylihulin maisemapuisto on alueellinen luonnonpuisto ja Ramsam-sopimuksella suojeltua kosteikkoa Tylihulin joensuistossa lähellä Kobleven kylää, Mykolajivin alueella, Ukrainassa. 

* Tylihulin tuulipuisto on Tanskan ja EU:n viranomaisten tuella toteutettu Ukrainan suurin tuulivoimahanke Mykolaivin alueella tai Mykolaivin ja Odessan välissä. Hankkeen ensimmäinen vaihe otettiin käyttöön toukokuussa 2023.

* Tylihulin kynnäs on paikallinen lintutieteellinen suojelualue Tylihuljoen suistossa, Odessan alueella, ja on osa Tylihulin alueellista luonnonpuistoa.
Aino Pajukangas

**Aino Pajukangas** (s. 1975 Kauhava) on suomalainen viestintäyrittäjä, kirjailija ja kouluttaja. Hän on työskennellyt suomalaisen yritysselämän näköalapaikoilla toimittajana, tiedottajana sekä viestinnän johtotehtävissä valtakunnallisissa, monikansallisissa ja paikallisissa yrityksissä.

## Merkittävimmät saavutukset
Pajukangas on kirjoittanut tietokirjan "Suunnannäyttäjät", jossa 20 kokenutta sosiaalisen median vaikuttajaa kertoo motiiveistaan sekä keinoista, joilla ovat saaneet äänensä kuuluville. Kirjassa muun muassa Auri Kananen, Dome Karukoski, Emilia Kujala, Henri Alén, Mikko Hyppönen, Andrei Koivumäki, Karri "Paleface" Miettinen, Martin Paasi ja Petteri Järvinen kuvailevat kasvuaan alansa suunnannäyttäjiksi. 

Kirjaa varten toteutettiin kyselytutkimus suomalaisten sosiaalisen median käytöstä, johon vastasi 1201 henkilöä. Tutkimuksen mukaan tavallinen suomalainen käyttää sosiaalista mediaa jakaakseen kuulumisia ja kokemuksia ystävilleen ja vain alle kymmenesosa vastaajista haluaa saavuttaa mainetta ja kunniaa.

Pajukangas perusti viestintätoimisto Aivelan vuonna 2018. Yrityksen liikevaihto oli vuonna 2024 noin 215 000 euroa.

## Elämä ja ura
Pajukangas on työskennellyt viestintäkonsulttina kahdessa viestintätoimistossa, viestintäjohtajana Suomen HKScanilla, viestintäpäällikkönä Suomen Nestléllä ja Suomen Sodexolla sekä tiedottajana VR-konsernissa. Viestintätehtävien lisäksi Pajukangas on työskennellyt myös toimittajana Helsingin Sanomissa.

Pajukangas valmistui ylioppilaaksi Seinäjoen lukiosta vuonna 1995. Hän opiskeli sosiaalipsykologiaa, journalismia, hypermediaa ja valtio-oppia Tampereen yliopistossa vuosina 1997-2002 ja valmistui yhteiskuntatieteiden maisteriksi. Hänen pro gradu -työnsä käsitteli journalistista puhelinhaastattelua institutionaalisen vuorovaikutuksen näkökulmasta.

Pajukangas on suorittanut erilaisia ammatillisia jatkokoulutuksia kuten johtamisen erikoisammattitutkinnon (JET) , yrittäjän ammattitutkinnon (YEAT) ja ratkaisukeskeisen valmentajan koulutuksen. Hän on valmistunut myös joogaohjaajaksi ja suorittanut NLP Master Practitioner -koulutuksen .

## Yksityiselämä
Pajukangas on avioliitossa ja hänellä on puoliso ja kaksi aikuista lasta. Hän harrastaa joogaa, lukemista ja kuntoilua. Pajukangas on ollut Tampereen yliopiston jousiorkesteri TASOn perustajajäsen .

## Teokset
Pajukangas, Aino: Suunnannäyttäjät milla tavoin jotkut ihmiset nousevat oman alansa äänitorviksi ja heistä tulee ilmiöitä. (Tietokirja) Into Kustannus, 2024.

Pajukangas, Aino: Sanasota performanssi vai juttutuokio – Keskusteluanalyyttinen tutkimus journalistisesta lehtihaastattelusta institutionaalisena vuorovaikutustilanteena. (Pro gradu -tutkielma) Tampere: Tampereen yliopisto, 2002 .

## Lähteet
We Should Be Buried Like This

**We Should Be Buried Like This** on Bloodred Hourglassin seitsemäs studioalbumi, joka julkaistiin 3. lokakuuta 2025. Albumin julkaisee Out of Line Music. Yhtyeen mukaan albumi on uransa aggressiivisin ja suoraviivaisin kokonaisuus. Yhtyeen mukaan albumilla on vääjämättömän lopun teema ja se käsittelee välinpitämättömyyttä, toistuvia virheitä, vihaa ja irtiottoja.

## Kappaleet
# 
# 
# 
# 
# 
# 
# 
# 
# 
# 

### Bonus-CD
**Live with St. Michel Strings:**
# Waves of Black
# Times We Had
# Valkyrie
# Leaves
# My Prime of Kneel
# Until We Meet Again
# The End We Start From
# Fragile

## Kokoonpano
Yhtyeen kokoonpano:
* Jaredi Koukonen – laulu
* Jarkko Hyvönen – rummut
* Jose Moilanen – basso
* Lauri Silvonen – kitara
* Joni Lahdenkauppi – kitara
* Eero Silvonen – kitara

### Vierailijat
* Sofia Ricar – laulu kappaleessa "Royally Done"
* Aleksi Paasonen (Balance Breach) & Lotta Ruutiainen (Luna Kills) – laulu kappaleessa "Mirage"

## Arviot
* Imperiumi: 9½
* Inferno: 
* Kaaoszine: 
* Soundi: 

## Lähteet

## Aiheesta muualla
*
Palaun kielet

**[[Palau|Palaulla]]** puhutaan *[[Ethnologue|Ethnologuen]]* mukaan 4 elävää kieltä, joista 3 ovat kotoperäisiä. Maan 18 000 asukkaasta 97 % on lukutaitoisia.

## Englanti ja palau
Palaun perustuslain mukaan palau on maan kansalliskieli sekä virallinen kieli englannin rinnalla. Palaun parlamentilla on valta päättää siitä, miten tätä toteutetaan käytännössä.

Palauta puhuu 81 % maan väestöstä. Virallisesta asemastaan huolimatta englantia puhuu äidinkielenään vain n. 9,4 % väestöstä. Eniten englanninpuhujia on Kororin osavaltiossa, joka on maan talouden, koulutuksen ja poliittisen vallan keskus. Sitä kuitenkin opetetaan maan kouluissa.

## Muut viralliset kielet
Palau jakautuu 16 osavaltioon, joilla kaikilla on omat perustuslakinsa. Kolme osavaltiota nimeää englannin ja palaun lisäksi jonkin kolmannen kielen viralliseksi kielekseen: Angaur (japani), Sonsorol (sonsorol), Hatohobei (tobi).

## Vieraat kielet
Palaulla työskentelevien ulkomaalaisten kotikieliin kuuluvat mm. kiina, korea, nepali ja bengali.

## Lähteet
Nikita Ljamkin

**Nikita Ljamkin** (; s. 6. helmikuuta 1996 Barnaul, Venäjä) on venäläinen jääkiekkoilija, pelipaikaltaan puolustaja. Ljamkin edustaa KHL-joukkue Ak Bars Kazania. Hänellä on sopimus joukkueen kanssa kauden 2025–2026 loppuun saakka.

Ljamkinin kasvattajaseura on Motor Barnaul. Ennen KHL-uraansa hän pelasi QMJHL-juniorisarjassa Chicoutimi Sagueneensin joukkueessa. Hän on edustanut KHL:ssä myös Metallurg  Novokuznetskin joukkuetta. Ljamkin on voittanut KHL:n mestaruuden Gagarin Cupin kerran. Ljamkin on pelannut 490 KHL:n runkosarjan ottelua. Näissä otteluissa hän on tehnyt 20 maalia ja sata syöttöä eli yhteensä 120 tehopistettä. Ljamkin on pelannut 84 KHL:n pudotuspelien ottelua. Näissä otteluissa hän on tehnyt kaksi maalia ja 14 syöttöä eli yhteensä 16 tehopistettä. Uran tilastot päivitetty kauden 2024–2025 loppuun saakka.

## Lähteet
Mikronesian federaation osavaltiot

**[[Mikronesian federaatio]]** jakautuu hallinnollisesti neljään osavaltioon.

Osavaltiot perustettiin vuoden 1978 kansanäänestyksen seurauksen, kun Tyynenmeren saarten huoltohallintoalueen neljä eri aluetta päätti huyväksyä uuden perustuslain ja itsenäistyä huoltohallintoalueesta vuotta myöhemmin.

Perustuslain mukaan Mikronesian federaation hallinnon tasot ovat kansallinen, osavaltion ja paikallinen taso. Osavaltioiden ei ole pakko delegoida valtaa enää paikalliselle tasolle, jos ne eivät sitä halua. Sen sijaan jokaisella osavaltiolla tulee olla oma perustuslakinsa. Kaikki sellaiset asiat, joita ei ole erikseen nimetty liittovaltion vastuuksi (tai erikseen kielletty osavaltioilta), on osavaltion vastuulla.

## Luettelo osavaltioista

Lähde:

## Lähteet
Alexander Rudbäck

**Alexander Rudbäck** (26. syyskuuta 1821 Iisalmi – 4. tammikuuta 1878 Liperi) oli suomalainen juristi ja Kuopion pormestari.

Rudbäckin vanhemmat olivat Iisalmen kihlakunnan henkikirjuri Anders Rudbäck (k. 1835) ja hänen vaimonsa Maria Sofia Crohns (k. 1886). Hänen veljensä oli kirjailija Erik Rudbeck (kirjailijanimeltään Eero Salmelainen).

Rudbäck kävi Helsingin triviaalikoulua ja Helsingin yksityislyseota. Vuonna 1845 hän suoritti tuomarintutkinnon Helsingin yliopistossa ja oli myöhemmin auskultanttina Viipurin hovioikeudessa. Rudbäck sai varatuomarin arvonimen 1848. Hän oli Kuopion pormestarina 1854–1862 ja Liperin tuomiokunnan tuomarina vuodesta 1862 kuolemaansa saakka.

Rudbäck oli naimisissa Edla Johanna Nylanderin (1833–1891) kanssa, jonka isä oli oululainen kauppias ja raatimies Anders Nylander.

## Lähteet